הגופה
אף אחד לא דיבר על זה, במשך שנים כולם שתקו ; עד שמישהי מבחוץ אמרה: תפנה את הגופה מהחדר שלך ; שמחתי שהיא סוף סוף אמרה את זה ; עכשיו אוכל להיות מי שאני, ולא אני של פעם מזמן ; אתה זוכר בכלל מי אתה, מעשן המון כדי לשכוח את זה ; וקול אחר אמר: חלק הוא זוכר, השכל שלו חזק מדי ; מבליח דרך ענני העשן ; רציתי כל כך לשתף אותה, לתת מקום לחדש ; הרי אני כבר אבא לילדים עכשיו ; חייב לסלק את הגופה שנשארה לי בחדר ; כי אם אתה מוציא ממני משהו, נפער חלל רגיש לאור ; ואז הנשמה משנה צורה, ממהרת למלא את הריק שבבור; 